# Jurnalul Oficial C 127A/24 m

| | ISSN 1830-3668 |
| --- | --- |
| Jurnalul Oficial
  al Uniunii Europene | C 127A |
| | |
| Ediţia în limba română | Comunicări şi informări | Anul 5124 mai 2008 |

ISSN 1830-3668

Jurnalul Oficial

al Uniunii Europene

C 127A

Ediţia în limba română

Comunicări şi informări

Anul 5124 mai 2008

---

| Informarea nr. | Cuprins | Pagina |
| --- | --- | --- |
| | V   Anunțuri |
| | PROCEDURI ADMINISTRATIVE |
| | Comisie |
| 2008/C 127A/01 | DG Centrul Comun de Cercetare – Publicarea unui post vacant de director general adjunct (gradul AD15) – Bruxelles [Articolul 29 alineatul (2) din Statutul funcționarilor] – COM/2008/10071 | 1 |

Informarea nr.

Cuprins

Pagina

V   Anunțuri

PROCEDURI ADMINISTRATIVE

Comisie

2008/C 127A/01

DG Centrul Comun de Cercetare – Publicarea unui post vacant de director general adjunct (gradul AD15) – Bruxelles [Articolul 29 alineatul (2) din Statutul funcționarilor] – COM/2008/10071

1

| RO | |
| --- | --- |

RO

---

V Anunțuri

PROCEDURI ADMINISTRATIVE

Comisie

| 24.5.2008 | RO | Jurnalul Oficial al Uniunii Europene | CA 127/1 |
| --- | --- | --- | --- |

24.5.2008

RO

Jurnalul Oficial al Uniunii Europene

CA 127/1

---

DG Centrul Comun de Cercetare

Publicarea unui post vacant de director general adjunct (gradul AD15) – Bruxelles

[Articolul 29 alineatul (2) din Statutul funcţionarilor]

COM/2008/10071

(2008/С 127 А/01)

Comisia doreşte să recruteze un director general adjunct în cadrul Direcţiei Generale Centrul Comun de Cercetare.

Cine suntem?

Centrul Comun de Cercetare (CCC) furnizează consultanţă şi sprijin tehnico-ştiinţific în principal persoanelor care elaborează politicile în cadrul celorlaltor direcţii generale, de la stadiul de concepere a politicilor până la cel de monitorizare a punerii lor în aplicare. CCC cuprinde 7 institute de cercetare situate în 5 locaţii din Europa, sediul principal fiind la Bruxelles. CCC are 2 650 de angajaţi şi un buget de funcţionare de 300 milioane EUR pe an. Principalele noastre domenii de competenţă sunt alimentele, produsele chimice şi sănătatea, mediul şi dezvoltarea durabilă, protecţia şi securitatea nucleară, precum şi activităţi orizontale, cum ar fi evaluări şi materiale de referinţă, previziuni privind evoluţiile tehnologice, securitate publică şi combaterea fraudei.

Ce propunem?

Funcţia de director general adjunct presupune sarcini de sprijinire a directorului general în ceea ce priveşte managementul organizaţiei, stabilirea strategiei globale a CCC şi promovarea relaţiilor cu persoanele interesate şi cu clienţii, în special cu cei din direcţiile generale ale Comisiei. Printre altele, directorul general adjunct va stabili şi pune în aplicare strategia privind domeniile centrale ale activităţii CCC, altele decât cele nucleare, şi va asigura gestionarea de ansamblu a acestora.

Profilul căutat

Candidaţii trebuie să aibă:

| — | experienţă dovedită în funcţii de conducere superioare, inclusiv responsabilitate directă pentru gestionarea unui personal şi a unui buget de mari dimensiuni, de preferinţă într-o organizaţie ştiinţifică sau într-o entitate care elaborează politici într-un domeniu relevant pentru CCC; |
| --- | --- |

—

experienţă dovedită în funcţii de conducere superioare, inclusiv responsabilitate directă pentru gestionarea unui personal şi a unui buget de mari dimensiuni, de preferinţă într-o organizaţie ştiinţifică sau într-o entitate care elaborează politici într-un domeniu relevant pentru CCC;

| — | înaltă calificare ştiinţifică (titlul de doctor – PhD sau o experienţă echivalentă), precum şi realizări concrete într-o disciplină cu relevanţă pentru activitatea CCC, de preferinţă ştiinţele vieţii/mediu înconjurător/chimie; |
| --- | --- |

—

înaltă calificare ştiinţifică (titlul de doctor – PhD sau o experienţă echivalentă), precum şi realizări concrete într-o disciplină cu relevanţă pentru activitatea CCC, de preferinţă ştiinţele vieţii/mediu înconjurător/chimie;

| — | o bună cunoaştere a politicilor pertinente ale Uniunii Europene, precum şi a direcţiilor generale relevante; |
| --- | --- |

—

o bună cunoaştere a politicilor pertinente ale Uniunii Europene, precum şi a direcţiilor generale relevante;

| — | aptitudini excelente interpersonale, de luare a deciziilor, de comunicare şi de negociere. |
| --- | --- |

—

aptitudini excelente interpersonale, de luare a deciziilor, de comunicare şi de negociere.

Candidaţii trebuie:

| 1. | să deţină o diplomă universitară care permite accesul la studii postuniversitare; |
| --- | --- |

1.

să deţină o diplomă universitară care permite accesul la studii postuniversitare;

| 2. | să fi acumulat cel puţin 15 ani de experienţă profesională postuniversitară la un nivel la care pot avea acces pe baza calificărilor menţionate anterior, de preferinţă într-un domeniu pertinent pentru misiunea CCC, iar cel puţin cinci ani din experienţa profesională menţionată trebuie să fi fost dobândită într-o funcţie superioară de conducere (1); |
| --- | --- |

2.

să fi acumulat cel puţin 15 ani de experienţă profesională postuniversitară la un nivel la care pot avea acces pe baza calificărilor menţionate anterior, de preferinţă într-un domeniu pertinent pentru misiunea CCC, iar cel puţin cinci ani din experienţa profesională menţionată trebuie să fi fost dobândită într-o funcţie superioară de conducere (1);

| 3. | să aibă o cunoaştere aprofundată a uneia dintre limbile oficiale ale Uniunii Europene şi o cunoaştere adecvată a unei alte limbi oficiale a UE. (Se atrage atenţia candidaţilor asupra faptului că procedurile de selecţie se vor desfăşura doar în limbile engleză, franceză sau germană. Cum acest lucru ar putea avantaja vorbitorii nativi, aceştia din urmă vor fi testaţi, de asemenea, şi într-una sau mai multe limbi străine.) |
| --- | --- |

3.

să aibă o cunoaştere aprofundată a uneia dintre limbile oficiale ale Uniunii Europene şi o cunoaştere adecvată a unei alte limbi oficiale a UE. (Se atrage atenţia candidaţilor asupra faptului că procedurile de selecţie se vor desfăşura doar în limbile engleză, franceză sau germană. Cum acest lucru ar putea avantaja vorbitorii nativi, aceştia din urmă vor fi testaţi, de asemenea, şi într-una sau mai multe limbi străine.)

| 4. | să fie cetăţeni ai unuia dintre statele membre ale Uniunii Europene. |
| --- | --- |

4.

să fie cetăţeni ai unuia dintre statele membre ale Uniunii Europene.

Independenţa şi declaraţia de interese:

Candidaţilor li se solicită să confirme disponibilitatea de a da o declaraţie a angajamentului lor de a acţiona în mod independent, în interesul public, precum şi o declaraţie a oricăror interese care le-ar putea afecta independenţa.

Numirea şi condiţiile de încadrare în muncă:

Directorul general adjunct va fi selecţionat şi numit de Comisie conform procedurilor acesteia de selecţie şi de recrutare. Candidaţii selectaţi pe o listă restrânsă vor fi convocaţi pentru un interviu de către Comitetul consultativ al Comisiei privind numirile şi într-un centru de evaluare condus de consultanţi externi din domeniul recrutării. Salariile şi condiţiile de încadrare în muncă sunt cele prevăzute în Statutul funcţionarilor pentru funcţionarii cu gradul AD15 ai Comunităţilor Europene. Candidaţii trebuie să aibă în vedere condiţia menţionată în Statutul funcţionarilor în cazul tuturor noilor angajaţi, de a încheia cu succes o perioadă de probă de nouă luni.

Şanse egale:

Comisia aplică o politică a egalităţii de şanse.

Procedura de depunere a candidaturii:

Acest post vacant se publică odată cu o serie de alte posturi vacante pentru înalţi funcţionari. Candidaţii care doresc să îşi depună candidatura pentru mai multe posturi trebuie să depună un dosar separat pentru fiecare post.

Înainte de depunerea dosarului de candidatură, verificaţi cu atenţie dacă îndepliniţi toate criteriile de eligibilitate, în special cele privind tipurile de diplome şi experienţa profesională solicitată.

Dacă doriţi să vă depuneţi candidatura, trebuie să vă înscrieţi prin internet, la adresa http://ec.europa.eu/dgs/personnel_administration/seniormanagementvacancies/CV_Encadext/index.cfm

şi să urmaţi instrucţiunile privind diferitele etape ale procedurii de selecţie.

Este responsabilitatea dumneavoastră să finalizaţi înscrierea online în timp util (2). Vă recomandăm cu insistenţă să nu aşteptaţi până în ultimele zile ale perioadei de depunere a candidaturilor, întrucât traficul internet intens sau o problemă de conexiune la internet ar putea conduce la întreruperea procedurii de înscriere online înainte de finalizarea acesteia, obligându-vă, astfel, să reluaţi întregul proces. Odată ce termenul limită pentru efectuarea înscrierii va fi expirat, nu veţi mai putea efectua acest lucru. Ca regulă generală, înscrierile tardive prin e-mail nu vor fi acceptate.

După finalizarea înscrierii online, veţi observa pe ecran un număr de înregistrare pe care trebuie să îl notaţi – acesta va fi numărul de referinţă personal în toate aspectele privind candidatura dumneavoastră. În momentul obţinerii acestui număr, procesul de înscriere este finalizat, fiind confirmarea faptului că am înregistrat informaţiile introduse de dumneavoastră.

În cazul în care nu primiţi un număr, candidatura dumneavoastră nu a fost înregistrată!

Vă atragem atenţia asupra faptului că trebuie să aveţi o adresă de e-mail. Aceasta va fi folosită pentru a identifica înscrierea dumneavoastră şi pentru a vă informa asupra rezultatului procedurii. Va trebui să informaţi Comisia despre orice schimbare a adresei dumneavoastră de e-mail.

Va trebui să includeţi în dosarul dumneavoastră de candidatură un curriculum vitae în format word sau pdf şi să introduceţi online o scrisoare de motivaţie (maximum 8 000 de caractere). Atât curriculum vitae, cât şi scrisoarea trebuie redactate în engleză, franceză sau germană.

Vă atragem atenţia asupra faptului că nu este posibilă urmărirea evoluţiei dosarului dumneavoastră de candidatură online. Direcţia generală care efectuează recrutarea vă va contacta direct referitor la stadiul candidaturii dumneavoastră.

Dacă aveţi un handicap care vă împiedică să vă înregistraţi online, vă puteţi depune dosarul de candidatură (curriculum vitae şi scrisoare de motivaţie) pe suport de hârtie, prin scrisoare recomandată
   (3)
  , având data poştei anterioară termenului-limită pentru depunerea candidaturii. Orice corespondenţă ulterioară dintre dumneavoastră şi Comisie va fi purtată prin intermediul poştei. În acest caz, va trebui să includeţi în dosarul de candidatură un certificat emis de un organism autorizat, care să ateste handicapul dumneavoastră. De asemenea, va fi necesar să specificaţi pe o foaie de hârtie separată orice măsuri speciale pe care le consideraţi necesare pentru a vă facilita participarea la procesul de selecţie.

În cazul în care aveţi nevoie de mai multe informaţii şi/sau întâmpinaţi probleme tehnice, vă rugăm să trimiteţi un e-mail la următoarea adresă: ADMIN-MANAGEMENT-ONLINE@ec.europa.eu

Data limită:

Data limită pentru înscriere este 20 iunie 2008. Înscrierea online nu va fi posibilă după ora 12.00 p.m., ora Bruxelles-ului.

---

(1)  În CV-urile lor, candidaţii trebuie să indice, cel puţin pentru cei 5 ani pe parcursul cărora a fost dobândită experienţa de conducere: 1. titlul şi rolul funcţiilor de conducere deţinute, 2. numărul de angajaţi subordonaţi în cadrul acestor funcţii deţinute, 3. dimensiunea bugetelor gestionate şi 4. numărul nivelurilor ierarhice superioare şi inferioare, precum şi numărul de posturi existente la acelaşi nivel ierarhic cu cel al candidatului.

(2)  Până la data de 20 iunie 2008, ora 12.00 p.m., ora Bruxelles-ului.

(3)  Comisia Europeană, Direcţia Generală Personal şi Administraţie, Unitatea pentru organigramă şi funcţii de conducere, COM/2008/10071, MO34 5/105, B-1049 Bruxelles.

---